text: سلطة الدجاج بالكاري
text: #000003
text: سلطة اليوم سلطة كتير طيبة و كتير سهلة و بنفس الوقت مميزة و تغير شكل .
  السلطة دقتها مرة في الغراند أول ما فتح و عجبتني فكرتها لهيك صرت حضرها دايما و خصوصا في العزايم , الا ما تكون الواحد فينا محضرة وصفة بدها دجاج مسلوق , من هل الدجاج فيكي تحضري هل السلطة من دون مجهود اضافي او مقادير زيادة .
  الوصفة بسيطة و ما الها غير سريين , الأول انك تمزجي مزيج الدجاج المايونيز مع الخس قبل التقديم مباشرة لحتى يبقى الخس فريش و مقرمش . و التاني انك تقطعي صدر الدجاج لمكعبات و بعدها تسلقيه و بهيك بيكون شكل الدجاج حلو كتير و ما رح يتفتت , اما اذا سلقتيه و بعدها قطعتيه رح يصير شكل السلطة مو كتير حلو
text: #000006
text: جرجير،خس،دجاج،كاري،مايونيز
text: #000008
text: تسلمي والله يحميكي من كل عين شو مشتهية تعملي كتاب طبخ كنت اول وحدة بشتريه لاني عجزت ولا كتاب اشتريته عجبني انا بنبسط لما بقرا هكيك شكلك لطيفة لو بدي اتساءل عليكي واطلب طريقة البروستد زوجي بيتوحم وانا بجيب لولاد لا تاخزيني بحكي كتير لاني لحالي :sigh وبحكم زوجي طبيب ما بشوفو متل البشر :cry لهيك ناقصنني لت اسفة كتيروthanks i love curry
text: #000012
text: مساء الخير يا وجه الخير كل يوم وصفه احلى من التانيه ماشاء الله تبارك الله عندي سؤال اديه ممكن نحفظ مرقة الدجاج بالبراد
text: #000013
text: الكتاب عم ينطبخ على نار هادية , ان شاء الله بيجهز خلال سنة و بيكون فيه كل وصفات الموقع و أكتر
  تكرم عيونك رح نزل وصفة البروستد , بس لا تزعلي مني اذا اتأخرت
text: #000014
text: هادا بس من زووءك اختي , ان شاء الله تجربي السلطة و تعجبك
text: #000016
text: تسلم ايديكي على هالوصفات يا احلى منونة
text: #000018
text: مرحبا أخت منى .. الوصفة فيها شوية التباس:
  أولاً بالنسبة للخس .. بالمقدمة مكتوب لازم نمزج الخس والمايونيز قبل التقديم مباشرة .. بينما بطريقة التحضير مو مذكور مزج الخس بالمايونيز وإنما يصف الخس في الطبق وترتب فوقه قطع الدجاج!
  ثانياً بالنسبة لمزج الدجاج بالمايونيز .. بالفقرة الثالثة مذكور إضافة المايونيز المنكهة بالكاري إلى الدجاج ووضعه في البراد .. بينما بالفقرة الأخيرة مذكور خلط الدجاج بالمايونيز قبل السكب مباشرة!
text: #000024
text: ما في التباس و لا اي شي , طريقة التقديم متل ما واضحة بالصورة و قبل ما تبدوا بالاكل تحرك السلطة و بعدها بتاكلوها , يعني قصدي التحريك باخر دقيقة لحتى يبقى الخس مقرمش , هلا اذا حركتهم قبل بخمس دقايق مثلا معلش , بس انا كتبت الوصفة بهل الطريقة لحتى تبقى هل الشغلة علاقانة بذهن الي حابب يجربها , مو يجهزها و يحركها و بعد شي ساعة ساعتين يضيفه
  اخر كلمة خطا مطبعي , عوض ما اكتب خلط الدجاج و الخس , كتبت مايونيز , هلا بيتم التعديل باذن الله
text: #000025
text: من زمااااان بدي اعملها بس عطول في شي ناقص ، امبارح قلت خلص لازم اعملها لو عقطع الرقاب هههه
  طلعت بتجنننننننن .. مع أن خلطة الكاري يلي شاريتها ما كتير عجبتني .. فحلب بيبيعوها أطيب بكتير.
  وكمان حسيت الطعمة ناقصها حمض :grin هي من وحي الحمل ... أمت عصرت نص ليمونة. وما قدرت قاوم أكلتون كلون :p
text: #000027
text: ممممم , فكرة كتير لذيذة الحمض , ناوية جربها ان شاء الله المرة التانية على طريقتك :zzz
text: #000029
text: يا ستي هل السلطة بالذات دايما بحضرها بالعزايم و كتير الها معجبين صحتين و الف عافية مرة تانية, ممنوتك لردودك الحلوة الي دوما فيها شي مميز
text: #000031
text: منوش كيفك ؟ .. لا طريقتي ولا شي ههههه انتي أم الطرق وست الستات هي بس إضافة حتمية لطبق حامل !
  يا جماعة يا حلوات هي السلطة بتجننننن صارت طبق أساسي عندي !
  صايرة ما عم فوق عالموقع كتير لأن عم بتدرب عالأكلات يلي تعلمتها هههههههه يعني صايرة بطبقها بدون ما إرجع لهون مشان إحفظ الطريقة بس أحيانا المقادير بتنتسى. وبما أن ما عندي فرن فللأسف يمكن نص الأكلات لسه ما بمقدوري اتدرب عليها... قريبا قريبا هانت هههههه. الله يعطيكي العافية.
  البيبي بيبوس راسك .. والوحام صار عادي بس الحمض بعدو لازم بكل أرنة.
  نازلة إجازة عسوريا بعد كم يوم وآكلة هم السفر، وبما أن صرلي 4 سنين ما كنت بحلب سمعت أن كل شي متغير، آل صاير عندكون باصات (هي لحالها بدها أسبوع ليتعرف الواحد على خطوطها – إذا كانت بعدها زحمة التكاسي متل من 5 سنين الواحد بيوقف بالجميلية ساعة وما يجيه تكسي فاضي !). وآل صار عندكون مولات وقصص ..... مين قدكون !
  صحي كيف بيتك الجديد ؟ وين آخدينو ؟؟ :zzz ان شاء الله (ما) تهروه بالهنا .. والله يجعلها سكنة الأفراح.
text: #000032
text: واااااااو تسلم إيدكي على هالتتبيلة الرائعة!عملتها وإنبسط جوزي كتيير عليها...هلأ أنا غيرت شوي وبدال ما إسلق الدجاج قليته وطلع يميميييييي وطري متل الزبدة وحطيت تحته جرجير وبشرت شوية جزر وكام قطعة فطر فريش....شكراً على هالأفكار الرائعة
text: #000037
text: الف صحة و هنا زينة , كتير حبيت فكرة انو نقلي الدجاج لان دوما الدجاج لما بيتقلى بيطلع اطيب , شكرا كتير للاضافة و الف صحة و هنا يا عسل
text: #000040